రియాద్ : సౌదీ అరేబియా ఆందోళన చెందుతోంది. ఇస్లామిక్ స్టేట్ ఉగ్రవాద సంస్థ సానుభూతిపరులైన పాకిస్థానీలు తమ దేశంలోకి వచ్చేస్తున్నారేమోనని భయపడుతోంది. వీసా నిబంధనలను ఉల్లంఘించారన్న ఆరోపణలతో గత నాలుగు నెలల్లో సుమారు 39 వేల మంది పాకిస్థానీలను దేశం నుంచి బహిష్కరించింది. పాకిస్థాన్ నుంచి తమ దేశంలో ప్రవేశించేవారిని క్షుణ్ణంగా తనిఖీ చేయాలని అగ్రశ్రేణి భద్రతాధికారి ఒకరు ఆదేశాలు జారీ చేశారు. భద్రతా సంస్థల్లోని అత్యంత విశ్వసనీయ వర్గాలను ఉటంకిస్తూ సౌదీ గెజిట్ ఈ వివరాలను వెల్లడించింది. ఇస్లామిక్ స్టేట్ ప్రోద్బలంతో జరిగిన ఉగ్రవాద చర్యల్లో పాకిస్థాన్ జాతీయుల ప్రమేయం ఉండటం వల్ల ప్రజలు, సమాజం ఆందోళనకు గురవుతోందని ఆ వర్గాలు చెప్పినట్లు పేర్కొంది. అంతేకాకుండా అనేకమంది పాకిస్థానీలు మాదక ద్రవ్యాల అక్రమ రవాణా, దొంగతనాలు, ఫోర్జరీ, భౌతిక దాడులు వంటి నేరాల్లో పట్టుబడ్డారని తెలిపారని వివరించింది.కింగ్డమ్లో పని చేసేందుకు ఉద్యోగులుగా పాకిస్థానీలను నియమించుకొనే ముందు క్షుణ్ణంగా తనిఖీలు జరపాలని షౌరా కౌన్సిల్కు చెందిన సెక్యూరిటీ కమిటీ చైర్మన్ అబ్దుల్లా అల్ సదౌన్ ఆదేశించారు. పాకిస్థాన్ అధికారులతో సమన్వయంతో తనిఖీలు నిర్వహించాలని ఆదేశించారు.
riad : soudi arabia aandolana chendutondi. islamic state ugravaada samstha saanubhootiparulaina paakisthaaneelu tama desamloki vachestunnaremonana bhayapadutondi. veesa nibandhanalanu ullanghinchaaranna aaropanalato gatha naalugu nelallo sumaru 39 vela mandi paakisthaaneelanu desham nunchi bahishkarinchindi. pakisthan nunchi tama desamlo pravesinchevaarini kshunnamgaa tanikhee cheyalani agrashreni bhadrataadhikaari okaru aadesaalu jaarii chesaru. bhadrata samsthalloni atyanta vishwasaneeya vargaalanu utankistuu soudi gejit ee vivaraalanu velladinchindi. islamic state prodbalamtho jarigina ugravaada charyallo pakisthan jaateeyula prameyam undatam valla prajalu, samajam aandolanaku guravutondani aa vargaalu cheppinatlu perkondi. antekakunda anekamandi paakisthaaneelu maadaka dravyaala akrama rawana, dongatanaalu, forgery, bhautika daadulu vanti neraallo pattubaddaarani telipaarani vivarinchindi.kingdamlo pani chesenduku udyogulugaa paakisthaaneelanu niyaminchukone mundu kshunnamgaa tanikheelu jarapalani shaura kounsilku chendina security commity chairman abdulla all sadaun aadesinchaaru. pakisthan adhikaarulatho samanvayamtho tanikheelu nirvahinchaalani aadesinchaaru.